钦定古今图书集成/理学汇编/学行典/第113卷 > 徐干中论 > 《虚道》
## 钦定古今图书集成/理学汇编/学行典/第113卷 > 徐干中论 > 《虚道》

才敏过人，未足贵也；博辩过人，未足贵也；勇决过人，
未足贵也。君子之所贵者，迁善惧其不及，改恶惧其
有馀。故孔子曰：“颜氏之子，其殆庶几乎！有不善未尝
不知，知之未尝复行。”夫恶犹疾也，攻之则益悛，不攻
则日甚。故君子相求也，非特兴善也，将以攻恶也。恶
不废则善不兴，自然之道也。